Winchester Repeating Arms Company

dehou
Ar Winchester Repeating Arms Company a oa ur produer armoù-tan tennata ha munisionoù a bouez e fin an XIX ha deroù an XX kantved. Krouet e oa bet e 1866 gant Oliver Winchester ha diazezet e oa e New Haven (Connecticut). E adreizhadur barnerezhel e voe lakaet an embregerezh e 1931 ha prenet e voe gant ar Western Cartridge Company, a zeuas da vezañ goude an Olin Corporation. Armoù-tan ha munisionoù a vez produet dindan an anv Winchester c'hoazh.

 Istor 
dehou|thumb|Oliver WinchesterHorace Smith ha Daniel B. Wesson, daou armeurer stadunanat, a savas e 1855 ar Volcanic Repeating Arms Company da werzhañ o frodu nevez, ar bistolenn Volcanic. Ur produer rochedoù, Oliver Winchester, a brenas ar braz eus lodennoù an embregerezh. Ne reas ket berzh produioù Volcanic hag e 1857 e voe adprenet e zle gant Oliver Winchester, a adaozas anezhañ dindan an anv New Haven Arms Company. Smith ha Wesson a savas diwezhatoc'h Smith & Wesson, un embregerezh armoù brudet all.

Berzh a reas an New Haven Arms Company gant ar fuzuilh Henry, ur fuzuilh-dennata hep taboulin ebet, dezhi ul loc'henn-grogenn, enni ur c'harger korzennek 16 kartouchenn.

E 1866 e savas dizemglev etre Benjamin T. Henry, krouer ar fuzuilh Henry, hag Oliver Winchester. Hemañ a adaozas an embregerezh hag adanvet e voe Winchester Repeating Arms Company BOORMAN, Dean K., History of Winchester Firearms. Guilford, CT: Lyons Books, 2001, p. 19. E 1880 e varvas Oliver Winchester, evel e vab hag heulier William Wirt un nebeud mizioù war e lerc'h.

Kenlabourat a reas an embregerezh gant an ijinour armoù brudet John M. Browning etre 1883 ha 1898. Frouezhus e voe ar c'henlabour-se ha berzh a reas Winchester d'ar mare-se, ken niverus ha modern e oa an ijinadennoù degaset gant Browning.

 Brezel-bed Kentañ 
dehou|thumb|Bruderezh evit an embregerezh en ur gelaouenn, 1898.
E-pad ar Brezel-bed Kentañ e produe Winchester fuzuilhoù Enfield Pattern 1914 kambret e .303 British evit ar Rouantelezh-Unanet ha fuzuilhoù Enfield M1917 kambret e .30-06 Springfield evit an U.S. Army. Er memes mare ec'h ijinas John Browning ar Browning Automatic Rifle (BAR) hag e voe krouet gant ijinourien Winchester asambles gantañ ar c'halibr munisionoù .50 BMG (12,7 × 99 mm) da vont ennañ.

Kalz arc'hant a oa bet amprestet gant an embregerezh Winchester e-pad ar brezel evit brasaat he froduerezh. Goude ar brezel he doe poan o restaoler an arc'hant-se abalamour da zigresk ar goulenn war an armoù hag ar munisionoù goude 1919. Armoù nevez a voe ijinet, evel ar Model 52 priziet adalek 1920 gant an dennerien sport, met ne zeuas ket an embregerezh a-benn da vont dreist an Enkadenn Veur. Freuzstal a reas hag adprenet e voe gant ar familh Olin.

 Eil Brezel-bed 
E-pad an Eil Brezel-bed e voe produet armoù-tan hiniennel e uzinoù Winchester, evel an M1 Garand hag an M1 Carbine. Goude ar brezel e produas ivez fuzuilhoù M14. Hiziv an deiz e vez implijet c'hoazh ar merk Winchester gant an Olin Company a brodu munisionoù dindan e anv. Daou embregerezh o deus ul lisañs evit produiñ armoù-tan dindan an anv Winchester : an FN Herstal (Belgia) ha Browning (SUA).dehou|thumb|Bruderezh evit ar fuzuilhoù Winchester, war-dro 1900.
 Produioù 

 Fuzuilhoù ha karabinennoù brudetañ 

 Winchester Model 1866
 Winchester Model 1873
 Winchester Model 1876
 Winchester Model 1885
 Winchester Model 1886
 Winchester Model 1892
 Winchester Model 1894
 Winchester Model 1895
 Lee Navy M1895
 Winchester Model 1897
 Winchester Model 1912
 Winchester Model 52
 Winchester Model 70
 Winchester Model 1200/1300
 Winchester Wildcat

dehou|thumb|Maouezed an Auxiliary Territorial Service (Rouantelezh-Unanet) o tougen armoù-skoaz Winchester da vare an Eil Brezel-bed.

 Munisionoù ijinet gant an embregerezh 
An embregerezh a ijinas kalibroù munisionoù e-touez ar re vrudetañ, dreist-holl a-drugarez d'e labour gant John Browning. Ar braz anezhe a vez produet c'hoazh. Daou anezhe a zo chomet evel munisionoù standart armeoù AFNA (an .308 en e stumm milourel hag an .50 BMG).
 .22 WMR (.22 Magnum)
 .243 Winchester
 .270 Winchester
 .284 Winchester
 .30 Carbine
 .30-30 Winchester (.30 WCF)
 .308 Winchester
 .300 Winchester Magnum
 .350 Legend

 .44 Henry
 .44-40 Winchester
 .50 BMG
 6 mm Lee Navy

 Tro-dro da Winchester 
 Er western Winchester '73 (1950) e kemer perzh an aktour James Stewart en ur genstrivadeg evit gounit ur garabinenn Winchester M1873 ispisial : hervez ar vojenn e veze produet ur garabinenn dreistordinal diwar vil gant Winchester, uheloc'h he c'halite evit ar re all.
 Dastumadeg armoù, munisionoù ha dafar an embregerezh a zo er mirdi Cody Firearms Museum e Cody (Wyoming) NICHOLSON Ben, 18. Cody Firearms Museum (lennet d'an 08/08/2024).
 Ur garabinenn Winchester Model 1873 produet e 1882 zo bet kavet e 2014 harp ouzh ur wezenn-jenevreg e Great Basin National Park (Nevada, SUA). Eno e vije bet laosket ouzhpenn 100 vloaz zo. Lesanvet eo bet The Forgotten Winchester gant an arkeologourien.

 Liammoù diavaez 
  Lec'hienn an embregerezh (lennet d'an 03/10/2024)

 Daveennoù 

Rummad:Embregerezhioù armoù-tan
Rummad:Embregerezhioù SUA
Rummad:Embregerezhioù munisionoù
Rummad:Embregerezhioù savet e 1866